Document ID: 31995R1307

Komisjoni määrus (EÜ) nr 1307/95,
8. juuni 1995,
millega muudetakse määrust (EMÜ) nr 2273/93, millega määratakse kindlaks teravilja sekkumiskeskused
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Austria, Soome ja Rootsi ühinemisakti,
võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud Austria, Soome ja Rootsi ühinemisaktiga ning määrusega (EÜ) nr 3290/94, [2] eriti selle artiklit 5,
ning arvestades, et:
komisjoni 28. juuli 1993. aasta määrust (EMÜ) nr 2273/93, [3] viimati muudetud määrusega (EÜ) nr 3129/94, [4] on kohandatud selle kooskõlla viimiseks ühinemisaktiga;
Rootsi puhul kindlaksmääratud sekkumiskeskuste arv on osutunud ebapiisavaks, et tagada sekkumiskorra nõuetekohane toimimine; seepärast tuleks suurendada sekkumiskeskuste arvu; täiendavad sekkumiskeskused on Rootsis kindlaks määratud geograafilise asukoha ja ladustamisvõimaluste alusel, mis peavad võimaldama suurte teraviljakoguste ladustamist ja äraviimist;
sekkumise tõhusaks toimimiseks Rootsis alates 1994/95. majandusaastast peaksid käesoleva määruse alusel kehtestatud muudatused jõustuma võimalikult kiiresti; seepärast peaks käesolevat määrust kohaldama niipea kui võimalik;
käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2273/93 lisa Rootsit käsitlev osa asendatakse käesoleva määruse lisaga.
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. juuni 1995

Labels: 3
17
18